Dôvodová správa

# A. Všeobecná časť

Navrhovanou zmenou Trestného poriadku a  zákona Slovenskej národnej rady č. 372/1990 Zb. o  priestupkoch v znení neskorších predpisov (ďalej len „zákon o priestupkoch“) sa reaguje na návrh ústavného zákona, ktorým sa mení Ústava Slovenskej republiky a ktorým dochádza k zúženiu imunity poslancov Národnej rady Slovenskej republiky, ako aj sudcov.

Cieľom navrhovanej právnej úpravy je zosúladiť znenie Trestného poriadku a zákona o priestupkoch so znením Ústavy Slovenskej republiky tak, ako to bude vyplývať po schválení ústavného zákona, ktorým sa mení Ústava Slovenskej republiky. Na tieto účely sa navrhuje vypustenie § 8 ods. 2, § 9 ods. 4 a § 215 ods. 8 Trestného poriadku a § 9 ods. 2 zákona o priestupkoch.

Predkladaný návrh zákona nezakladá žiadne vplyvy na rozpočet verejnej správy a na podnikateľské prostredie, nevyvoláva sociálne vplyvy, ani vplyvy na životné prostredie a ani na informatizáciu spoločnosti.

Predkladaný návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právom Európskej únie.

**DOLOŽKA ZLUČITEĽNOSTI**

**návrhu právneho predpisu s právom Európskej únie**

**1. Predkladateľ právneho predpisu:** vláda Slovenskej republiky.

**2. Názov návrhu právneho predpisu:** návrh zákona, ktorým sa mení zákon č. 301/2005 Z. z. Trestný poriadok v znení neskorších predpisov a ktorým sa mení zákon Slovenskej národnej rady č. 372/19920Zb. o priestupkoch v znení neskorších predpisov.

**3. Problematika návrhu právneho predpisu:**

1. nie je upravená v práve Európskej únie,
2. nie je obsiahnutá v judikatúre Súdneho dvora Európskej únie.

**Vzhľadom na to, že problematika návrhu zákona nie je upravená v práve Európskej únie, je bezpredmetné vyjadrovať sa k bodom 4., 5. a 6.**

**Doložka**

**vybraných vplyvov**

**A.1. Názov materiálu:** návrh zákona, ktorým sa mení zákon č. 301/2005 Z. z. Trestný poriadok v znení neskorších predpisov a ktorým sa mení zákon Slovenskej národnej rady č. 372/19920Zb. o priestupkoch v znení neskorších predpisov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

*bezpredmetné*

**A.4. Alternatívne riešenia**

*bezpredmetné*

**A.5. Stanovisko gestorov**

*bezpredmetné*

**B. Osobitná časť**

**K Čl. I**

K bodom 1, 2 a 4

Navrhuje sa vypustenie ustanovení, ktoré v prípade schválenia návrhu ústavného zákona, ktorým sa mení Ústava Slovenskej republiky, stratia svoje opodstatnenie.

K bodu 3

Ide o legislatívnotechnickú úpravu v nadväznosti na novelizačný bod 1, v ktorom sa vypúšťa zavedená legislatívna skratka.

### **K Čl. II**

Navrhuje sa vypustenie ustanovenia, ktoré v prípade schválenia návrhu ústavného zákona, ktorým sa mení Ústava Slovenskej republiky stratí svoje opodstatnenie.

**K Čl. III**

Navrhuje sa účinnosť predkladaného návrhu zákona dňom 1. novembra 2010.

Bratislava 15. júla 2010

**Iveta R a d i č o v á , v. r.**